作者：刘埙
词牌/韵律：买陂塘・摸鱼儿

paragraphs: 倚楼西、西风惊鬓，吹回尘思萧瑟。
碧桃花下骖鸾梦，十载雨沈云隔。
空自忆。
漫红蜡香笺，难写旧凄恻。
烟村水国。
欲闲却琴心，蠹残箧面，老尽看花客。
河桥侧。
曾试雕鞍玉勒。
如今已忘南北。
人间纵有垂杨在，欲挽一丝无力。
君莫拍。
浑不似、年时爱听酒边笛。
湘帘巷陌。
但斜照断烟，淡萤衰草，零落旧春色。